Die wêreld in foto’s – 2 Junie 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Vrou besig om deur ŉ straat in Longjumeau, suid van Parys, te waad ná hewige oorstromings waartydens duisende mense in hul motors en huise in Frankryk en Duitsland vasgekeer is. Volgens berigte het riviere van Parys tot Bavaria hul oewers oorspoel. Vyf mense is na bewering dood. Foto: AP Photo/Francois Mori/wire.africannewsagency.com Brandweermanne en Rooikruis-werkers dra ŉ vrou na veiligheid nadat haar huis oorspoel is tydens ŉ vloed in Simbach am Inn, Duitsland. Talle mense is dood in die vloed en volgens weerberigte is nóg reën op pad. Foto: AP Photo/Matthias Schrader/wire.africannewsagency.com Motorwrakke ná die bomaanval op die Ambassador Hotel in Mogadisjoe, Somalië. Somalië se Islamitiese ekstremiste rebelle, Al-Shabab, het die hotel binnegestorm, op mense geskiet en talle ontvoer. Foto: AP Photo/Farah Abdi Warsameh/wire.africannewsagency.com Lionel Messi, ŉ sokkerspeler van FC Barcelona, by sy aankoms by ŉ hof in Barcelona, Spanje. Messi en sy pa word aangekla vir belastingbedrog. Indien hulle skuldig bevind word, kan hulle moontlik tot twee jaar tronkstraf gevonnis word. Foto: AP Photo/Manu Fernandez/wire.africannewsagency.com Nederlandse toeriste op besoek aan die Groot Piramide van Giza in Egipte. ŉ Wetenskaplike span is tans besig om dié piramide te skandeer om die geheime van dié piramide te ontrafel. Foto: AP Photo/Amr Nabil/wire.africannewsagency.com Die nasionale boksspan van Sirië besig met oefening in Damaskus. Dié span is besig om voor te berei vir die wêreldkampioenskap in Rio de Janeiro, Brasilië. Foto: Xinhua/Ammar/wire.africannewsagency.com ŉ Vrou verstel haar hooftooisel tydens ŉ kulturele optog in Bali, Indonesië. Foto: AP Photo/Firdia Lisnawati/wire.africannewsagency.com Dis oestyd in China. ŉ Boer oes koring naby Zaozhuang in die suide van die Shandong-provinsie. Foto: Xinhua/Li Zongxian/wire.africannewsagency.com